CELEX: 32010D0818
Language: hu
Date: 2010-08-17 00:00:00
Title: A Bizottság határozata ( 2010. augusztus 17. ) a független érdekképviselőkből álló, adminisztratív terhekkel foglalkozó magas szintű munkacsoport létrehozásáról szóló 2007/623/EK határozat módosításáról

18.8.2010   
            
            
               HU
            
            
               Az Európai Unió Hivatalos Lapja
            
            
               C 223/6
            
         A BIZOTTSÁG HATÁROZATA
   (2010. augusztus 17.)
   a független érdekképviselőkből álló, adminisztratív terhekkel foglalkozó magas szintű munkacsoport létrehozásáról szóló 2007/623/EK határozat módosításáról
   2010/C 223/03
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   mivel:
   
               (1)
            
            
               A 2007/623/EK határozattal (1) a Bizottság hároméves, határozott időtartamra létrehozta a független érdekképviselőkből álló, adminisztratív terhekkel foglalkozó magas szintű munkacsoportot (a továbbiakban: munkacsoport).
            
         
               (2)
            
            
               A Bizottság számára továbbra is prioritást jelent az adminisztratív terhek csökkentése és a jogszabályok egyszerűsítése; az Európai Unióban az adminisztratív terhek csökkentésére vonatkozó cselekvési program 2012-ig befejeződik.
            
         
               (3)
            
            
               A munkacsoport és tagjainak megbízatását tehát ennek megfelelően ki kell terjeszteni.
            
         
               (4)
            
            
               A munkacsoportnak továbbra is szorosan együtt kell működnie a külső érdekelt felekkel és a Bizottság szolgálataival, valamint az adminisztratív terhekkel kapcsolatos kérdésekben rendszeresen és strukturált keretek között kell véleményt és tapasztalatot cserélnie a főtitkárhelyettessel és a hatásvizsgálati testület elnökével,
            
         A KÖVETKEZŐKÉPPEN HATÁROZOTT:
   1. cikk
   A C(2007) 4063 határozat az alábbiak szerint módosul:
   
               1.
            
            
               A 2. cikk helyébe a következő szöveg lép:
               „2. cikk
               A munkacsoportnak az lesz a feladata, hogy a Bizottságnak tanácsot adjon az Európai Unióban az adminisztratív terhek csökkentésére vonatkozó cselekvési program tekintetében, melynek célja, hogy 2012-re 25 %-kal csökkentse azokat az adminisztratív terheket, melyeket a közösségi jogi szabályozás ró a vállalatokra, valamint a Bizottság munkaprogramjában meghatározott egyszerűsítési kezdeményezések tekintetében is.
               A munkacsoport feladata különösen az alábbiakból áll:
               
                           —
                        
                        
                           tanácsadás a Bizottság számára az adminisztratív terhek csökkentését szolgáló intézkedések tekintetében; tanácsaikat a szakértők internetes fórumon és a tagállamokban megrendezendő, helyi szakmai műhelyeken keresztül terjesztik elő,
                        
                     
                           —
                        
                        
                           a Bizottság kérelmére módszertani tanácsadás, ha a cselekvési program ilyen jellegű kérdéseket vet fel,
                        
                     
                           —
                        
                        
                           arra vonatkozó javaslatok, hogy szükség esetén mely jogszabályokat lenne érdemes bevonni a csökkentésre irányuló programba,
                        
                     
                           —
                        
                        
                           tanácsadás a Bizottságnak az egyszerűsítést célzó gördülő program tekintetében, különös tekintettel azokra a jogszabályokra, amelyek nagy valószínűséggel csökkentik az adminisztratív terheket,
                        
                     
                           —
                        
                        
                           segítségnyújtás a Bizottságnak abban, hogy biztosított legyen az előrehaladás az adminisztratív terhek csökkentésére irányuló javaslatoknak a Tanács és a Parlament általi elfogadásában,
                        
                     
                           —
                        
                        
                           2011 novemberéig jelentés készítése arról, mi a legjobb tagállami gyakorlat az európai uniós jogszabályok legkevesebb teherrel járó végrehajtása terén.
                        
                     A munkacsoport megbízatása 2012. december 31-ig szól.”
            
         
               2.
            
            
               A 3. cikk (1) bekezdése helyébe a következő szöveg lép:
               „3. cikk
               1.   A Bizottság bármilyen, az Európai Unióban az adminisztratív terhek csökkentésére vonatkozó cselekvési programmal, valamint a Bizottság munkaprogramjában meghatározott, az egyszerűsítést célzó gördülő programmal kapcsolatos kérdésben kikérheti a munkacsoport véleményét.”
            
         
               3.
            
            
               A 4. cikk a következőképpen módosul:
               4. cikk
               
                           a)
                        
                        
                           A (4) bekezdés első mondata helyébe a következő szöveg lép:
                           „A tagok megbízatása 2012. december 31-ig szól.”
                        
                     
                           b)
                        
                        
                           A (7) bekezdésben az első mondat helyébe a következő szöveg lép:
                           „A kinevezett tagok nevét az Európai Bizottság Főtitkárságának honlapján hozzák nyilvánosságra.”
                        
                     
         
               4.
            
            
               Az 5. cikk (4) bekezdésének második mondata helyébe a következő szöveg lép:
               „A titkársági feladatok ellátását az Európai Bizottság Főtitkársága biztosítja.”
            
         
               5.
            
            
               A 7. cikk helyébe a következő szöveg lép:
               „7. cikk
               Alkalmazhatóság
               Ezt a határozatot 2012. december 31-ig kell alkalmazni.”
            
         2. cikk
   Ez a határozat 2010. augusztus 30-án lép hatályba.
   
      Kelt Brüsszelben, 2010. augusztus 17-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 253., 2007.9.28., 40. o.